**ZAPISNIK**

 SJEDNICE NASTAVNIČKOG VIJEĆA

održane 2. lipnja 2023. u 12:30 sati

Za sjednicu je predložen i prihvaćen sljedeći:

Dnevni red:

Dnevni red:

1. Uspjeh učenika završnih razreda

2. Dopunski nastavni rad

3. Upisi u 1. razred

5. Razno

Sjednica počinje u 12.30 sati i završava u 13.15. Popis nazočnih na Nastavničkom vijeću nalazi se kod voditelja smjene.

Ad 1) Nakon uvodnog pozdrava ravnateljice, pedagoginja se osvrnula na uspjeh učenika završnih razreda. U četverogodišnjim zanimanjima ukupno je završni razred završilo 100 učenika od kojih se 7 učenika upućuje na dopunski nastavni rad. Učenici su ukupno izostali 13270 sati. Najviše izostanaka i to njih 6573 su opravdali roditelji. Učenici su ukupno imali 134 sata neopravdanih izostanaka. U trogodišnjim zanimanjima završilo je ukupno 14 prodavača. Učenici su imali 53 izostanka po učeniku. Nadalje, završne razrede završila su 2 konobara i 29 kuhara. Ukupno se troje učenika upućuje na dopunski nastavni rad te se jedan učenik upućuje na ponavljanje razreda. Učenici tih razreda su ukupno imali 2103 sati opravdano i 277 sati neopravdano.

Ad 2) Dopunski nastavni rad završnih razreda bit će organiziran zajedno s učenicima ostalih razreda te će početi 26.6.2023. Ravnateljica podsjeća razrednike i predmetne nastavnike na popunjavanje prijavnica za popravni ispit. Ravnateljica je pročitala odluku o broju nastavnih sati dopunskog nastavnog rada, prema kojoj slijedi: za nastavne predmete koji imaju tjedni broj sati 1 – 10 sati dopunskog nastavnog rada, za 2 sata tjedno – 15 sati, za 3 sata tjedno – 20 sati te predmeti sa tjednim fondom sati od 4 i više – 25 sati dopunskog nastavnog rada. Ukoliko za neki nastavni predmet postoji grupa od 5 učenika ili manje, bez obzira na tjedni fond sati, za taj predmet održava se ukupno 10 sati dopunskog nastavnog rada.

Ad 3) Ravnateljica se osvrnula na upise u 1. razred. Istaknula je kako je procedura u tijeku. Škola ove godine upisuje dva eksperimentalna programa. Na stranici škole bit će objavljenje sve važne informacije vezane za upis u 1. razred. Voditelj smjene će sljedeći tjedan izraditi raspored nastavnika koji će biti u upisnim povjerenstvima.

Ad 4) Jednoglasno je usvojena zamolba učenice V.K. za oslobođenje svih aktivnosti iz TZK.

Na prijedlog razrednice G.V. jednoglasno je prihvaćen prijedlog za izricanje pedagoške mjere opomene pred isključenje učenici L.B. Izricanje pedagoške mjere temelji se na neprimjerenom ponašanju i na broju neopravdanih sati.

Ravnateljica je izvijestila nastavnike da ove godine udžbenici ostaju isti. Mogućnost izmjene nudila se samo iz nastavnog predmeta Informatika, no ne za zanimanja koja su u našoj školi.

Ravnateljica moli sve nastavnike da evidencijske liste i liste za prijevoz popunjavaju uredno i točno. Istu zamolbu upućuje i voditelj smjene koji je svima dao do znanja da za sve upite i nejasnoće stoji na raspolaganju.

Ravnateljica je podijelila informacije važne za održavanje nastave zadnji nastavni dan (21.6.). Taj dan većina razrednih odjela ide na izvanučioničku nastavu te će se za te razrede nastavni sati upisivati sukladno ishodima vezanim uz izvanučioničku nastavu. U školi taj dan ostaje ukupno 4 razreda mješovite smjene i 1 razred ekonomske smjene. Za učenike tih razreda organizirat će se rekreativni odlazak do planinarske kućice Picelj. Nastavni sati će se upisivati sukladno uputama voditelja smjene.

Ravnateljica podsjeća sve da liste realizacije trebaju biti predane do 26.6.2023. te da voditelji aktiva trebaju proslijediti voditelju smjene popis održanih sjednica zajedno sa popisom prisustva članova.

Zaduženja za narednu nastavnu godinu još nisu gotova. Ravnateljica podsjeća nastavnike sa 30 i više godina radnog staža da imaju pravo na umanjenje satnice ili uvećanje plaće.

Ravnateljica podsjeća razrednike kako im prije potpisivanja svjedodžbi, e dnevnik treba biti pregledan od strane pedagoginje, psihologinje i voditelja smjene. Razrednici završnih razreda uz svjedodžbe na potpis donose i matične knjige.

Sjednica Nastavničkog vijeća završila je u 13:15 sati.

Zapisničar:

Monika Ivančir